open-index/open-wikipedia-markdown huggingface dataset:
Fagskulen Vestland

**Fagskulen Vestland** er en norsk, offentlig fagskole med  studenter og 200 ansatte (per 2024). Skolen ble etablert i 2017 som en sammenslåing av Bergen maritime videregående skole og Bergen maritime fagskole, senere Fagskolen i Hordaland og Bergen tekniske fagskole og Fagskulen i Sogn og Fjordane. Skolen tilbyr høyere yrkesfaglig utdanning.

Skolens studenter studerer deltid og samlingsbasert over tre år, eller heltidsstudier over to år. To år med tekniske studier gir høyere fagskolegrad som fagskoleingeniør, tilsvarende 120 studiepoeng, og ett år gir fagskolegrad som fagskoleingeniør (60 studiepoeng). 120 studiepoeng fra fagskole kvalifiserer i tillegg til generell studiekompetanse. Studentene tas opp på grunnlag av fullført fagbrev, generell studiekompetanse eller realkompetanse.

Studenter ved Fagskulen Vestland er medlemmer av Studentsamskipnaden på Vestlandet (Sammen). Fagskulen Vestland er medlem i interesseorganisasjonen for offentlige fagskoler, HØY. Det nasjonale ansvaret for offentlig fagskoleutdanning ligger hos Direktoratet for høyere utdanning og kompetanse. Skolens utdanningstilbud er underlagt Lov om høyere yrkesfaglig utdanning (fagskoleloven).

## Historikk:

«Sløidskolen» ble opprettet i 1886. I 1889 ble navnet Bergen fagskole. Fra 1945 til 2017 het skolen Bergen tekniske fagskole, og da den i 2017 ble slått sammen med Bergen Maritime Fagskole og videregående skole, tok den navnet Fagskolen i Hordaland. Ved fylkessammenslåingen mellom Hordaland og Sogn og Fjordane, ble i 2022 de offentlige fagskolene i det nye Vestland fylke slått sammen, og skolen fikk navnet Fagskulen Vestland. Hovedadministrasjonen for skolen ligger på Nordnes i Bergen.

## Studiesteder
Fagskulen Vestland har (per 2024) studietilbud fordelt på følgende studiesteder: Austevoll, Førde, Hjeltnes, Måløy, Nordnes og Nygård i Bergen, Stord og Voss.

Studier utvikles i tett samarbeid med lokale bedrifter. Aker Solutions Stord samarbeider om studier i maskinteknikk, maskinteknikk med isoleringsfag, elektro og robotikk gjennom det som kalles Stord-modellen for utdanning. Studenter tar fulltidstudier samtidig som de jobber for Aker.

Skolen har i tillegg kortere utdanninger og kurs utviklet i samarbeid med industri og næringsliv i Vestland. Skolen tilbyr også kurs som fører til sertifisering, som CETOP 1, 2 og 3 innenfor hydraulikk.

## Studietilbud
* Prosessteknikk
* Maskinteknikk
* Maskinteknikk med ISO
* Elkraft
* Automatisering
* Klassisk bygningshåndverk
* Robotikk
* Bygg
* Pommelier
* Arborist
* Lokal matkultur
* Dekksoffiser
* Maskinoffiser
* Boring
* Havbruksoperasjoner
* Anlegg
* Psykisk helsearbeid og rusarbeid
* Melkeproduksjon
* Akvakultur

## Referanser


## Eksterne lenker
*
Kolering

**Kolering** (siling) er en prosess hvor man skiller større faste partikler fra en væske. Væsken som kommer ut (kolaturet) skal være klart. Ved kolering går væsken gjennom et porøst materiale, et tekstil av egen beskaffenhet (kolerklede eller kolatorium) eller bomull. Etter hvert som partiklene fester seg på kolerkledet eller bomull, vil koleringen gå saktere og væsken bli klarere.

## Litteratur
* Jermstad A og Schou A.: *Lærebog i teknisk farmaci.* København 1951, s. 313
Kommunestyrevalget 1991

**Kommunestyrevalget 1991** var et riksdekkende lokalvalg i Norge som fant sted 8. og 9. september 1991. Det ble samtidig avholdt direkte valg til fylkestinget.

Ved valget ble det valgt  representanter og  vararepresentanter til landets 439 kommuner.  Av representantene var  kvinner, en nedgang fra forrige kommunestyrevalg. Etter dette valget hadde to kommunestyrer kvinneflertall. Høyest kvinneandel hadde Fyresdal, med 12 av 21 representanter.

 personer hadde stemmerett ved valget. Stemmerettsalderen var 18 år. Utenlandske statsborgere som på valgdagen hadde vært bosatt Norge sammenhengende de tre siste årene, hadde også stemmerett. De utenlandske utgjorde om lag  personer.  personer avga stemme tilsvarende 66,7 % valgoppslutning, en nedgang fra forrige kommunestyrevalg. Alle unntatt én kommune gjennomførte valget som forholdstallsvalg. I Modalen var det bare ett godkjent forslag til valgliste. Det ga anledning til å avholde flertallsvalg. Hver godkjent stemmeseddel ga så mange listestemmer som antallet representanter i kommunestyret. Det var anledning til å føre over kandidater fra én valgliste til en annen.

Arbeiderpartiet ble største parti ved valget, og fikk 30,2 % av stemmene. Dette ga partiet totalt  representanter, en reduksjon fra  representanter ved forrige valg.

## Valgresultat

## Resultat av ordførervalgene

£ BF = Felleslister

$Lok = Lokale lister

## Referanser
Psiloibidion

* Se Systematisk inndeling

***Psiloibidion*** er en slekt av biller som tilhører den artsrike underfamilien Cerambycinae i familien trebukker (Cerambycidae).

## Utseende
En middelsstor, slank, blank, mørkt rødbrun trebukk, dekkvingene med hver sin avlange, gulhvite flekk. Antennene er lengre enn kroppen. Pronotum er lengre enn bredt, uten pigger langs kanten, nokså sylindrisk. Dekkvingene er nokså jevnbrede, litt avsmalnende i den bakre delen. Beina er middels lange med fortykkede lår.

## Utbredelse
Arten er utbredt i Brasil, Bolivia, Paraguay og Argentina.

## Systematisk inndeling

* Ordenen biller, Coleoptera Linnaeus, 1758
** Underordenen Polyphaga Emery, 1886
*** Gruppen (infraorden) Cucujiformia Lameere, 1938
**** Overfamilien Chrysomeloidea Latreille, 1802 (=Phytophaga)
***** Familien trebukker, Cerambycidae Latreille, 1802
****** Underfamilien tømmerbukker, Cerambycinae Latreille, 1802  
******* Stammen Ibidionini J. Thomson, 1860
******** Understammen Tropidina Martins, 1968
********* Slekten ***Psiloibidion*** Martins, 1968
********** *[[Psiloibidion boteroi]]* García, 2019
********** *[[Psiloibidion leucogramma]]* (Perty, 1832)

## Kilder
* Liste over slektene
* Katalog med utbredelsesdata

## Eksterne lenker
* Bildegalleri over artene 
* 
*
For vi er gutta

***For vi er gutta*** er en norsk kinodokumentar om Mannskoret. Filmen hadde premiere 28. september 2018. Den er regissert av Petter Sommer og Jo Vemund Svendsen og produsert av Kari Anne Moe og Gudmundur Gunnarsson i produksjonsselskapet Fuglene AS. Filmmusikken er komponert av Martin Horntveth og lyddesignen er ved Christian Schaanning. Filmens internasjonale tittel er «The Men's Room» og den distribueres gjennom det franske selskapet Wide House.

## Handling
Mannskoret Mannskoret har fått sitt største og mest absurde oppdrag noensinne: De skal varme opp for hardrock-bandet Black Sabbath foran 10&nbsp;000 mennesker på festivalen Tons Of Rock i Halden. Skjebnen vil at dette skal skje parallelt med at dirigenten deres, Ivar Krogh Hovd, er i ferd med å dø av kreft. Den felles drømmen om den store konserten og vissheten om at døden kanskje kommer først, fører mennene i koret stadig tettere sammen. De ellers så overfladiske og spøkefulle koristene lærer seg å sette mer pris på både koret, vennskapet og livet selv. Samtidig hjelper sangen dem å uttrykke følelser det ikke er så lett å sette ord på for voksne mannfolk.

## Priser
* Vinner av «Best Documentary», Moskva Internasjonale Filmfestival (2019)
* Vinner av NORDIC:DOX AWARD for beste nordiske film, Copenhagen International Documentary Festival (2019)
* Vinner av «The Jury Award» for beste internasjonale film, In-Edit Festival Internacional de Cine Documental Musical de Barcelona (2019)
*Vinner av «Beste norske dokumentar», Bergen Internasjonale Filmfestival (2018)
*Vinner av «Best European Documentary» på 10. Odessa International Film Festival (2019)
* Vinner av publikumsprisen på 59. Krakow Film Festival (2019)
* Vinner av «Publikumsprisen» og «Beste langdok», Den norske dokumentarfilmfestivalen (2019)
* Vinner av Nordic/Docs Special Jury Award (2019)
* Hedersomtale på HUMAN internasjonale dokumentarfilmfestival (2019)
* Nominert til Amandaprisen 2019 i klassen beste dokumentarfilm
*Vinner av publikumsprisen på Victoria Film Festival, Canada (2020)
*Vinner av «Senior Audience Award» på Budapest International Documentary Festival (2020)
*«Special Mention» på Budapest International Documentary Festival (2020)
*Vinner av «Youth award» på Qara Film Festival i Kazakhstan (2021)

## Anmeldelser
Filmen fikk terningkast fem i ti norske aviser: Aftenposten, Kinomagasinet, Adresseavisen, Fædrelandsvennen,Stavanger Aftenblad, Bergensavisen, Hamar Arbeiderblad, Gudbrandsdølen Dagningen, Trønder-Avisa og Klassekampen.

## Referanser


## Eksterne lenker
*
Norges herrelandslag i volleyball

**Norges herrelandslag i volleyball** er det norske landslaget i volleyball for menn som konkurrerer for Norge under Sommer-OL, Volleyball-VM og Volleyball-EM. Landslaget er rangert som nummer 65 på FIVBs verdensranking.

## Tropp
Troppen som representerer Norge i kvalifiseringen til EM i volleyball for menn 2025.

**Trener:**  
**Assistentrener:**  Jarle Fornes 

## Se også
*Norges kvinnelandslag i volleyball

## Referanser


## Eksterne lenker
* https://volleyball.no/landslag-senior-menn/
*
* 
* Profil hos *[[FIVB]].org*
Diamond Heart

**«Diamond Heart»** er en sang av Alan Walker med vokaler fra den svenske sangerinnen Sophia Somajo. Låta ble sluppet den 28. september 2018.

Denne låta er den siste singelen i Walkers trilogi «World of Walker», etterfulgt av «All Falls Down» med Noah Cyrus og «Darkside» med Au/Ra og Tomine Harket. I denne kampanjen har de videre visualisert Walkers univers med teknologiske duppeditter i ekte Hollywood sci-fi-stil.

## Plasseringer

## Referanser


## Eksterne lenker
*
Vinjavatntunnelen

**Vinjavatntunnelen** er en ca. 200 meter lang nedlagt veitunnel bygget i 1983, langs tidligere riksvei 503 i Bjerkreim kommune i Rogaland. Den ble sammen med en rasfarlig veistrekning erstattet av Gloppedalstunnelen i 2005.

## Se også
* Veitunneler i Norge

## Referanser


## Kilder
* Den nye tunnelen på [vegkart](https://www.vegvesen.no/vegkart/vegkart/#kartlag:geodata/hva:(~(id:67,filter:(~),farge:'0_0))/@-1692,6545002,10/vegobjekt:233083833:58b02c:67)

## Eksterne lenker
* Veien inn til tunnelen på Google Street View
Signe Horn Fuglesang

**Signe Horn Fuglesang** (født 1938) er en norsk kunsthistoriker og professor emerita ved Universitetet i Oslo. Hun er særlig kjent for sin forskning på og tekster om vikingtidens kunst.

Hun er medlem av Det norske Videnskaps-Akademi. 

## Bibliografi
*Fuglesang, Signe Horn & Wilson, D. M. (red.) (2006). The Hoen hoard. A viking gold treasure of the ninth century. Institutum Romanum Norvegiae.
*Fuglesang, Signe Horn (2000). Hoen. Walter de Gruyter.  
*Fuglesang, Signe Horn (1996). Middelalderens bilder. Utsmykningen av koret i Ål stavkirke. Cappelen Damm AS.  
*Fuglesang, Signe Horn (1981). "Vikingtidens kunst". Gyldendal Akademisk.

## Referanser
Norges kvinnelandslag i volleyball

**Norges kvinnelandslag i volleyball** er det norske landslaget i volleyball for kvinner som konkurrerer for Norge i Sommer-OL, Volleyball-VM og Volleyball-EM. Landslaget er rangert som nummer 66 på FIVBs verdensranking.

## Tropp
Troppen som representerte Norge under kvalifiseringen til EM i volleyball for kvinner 2021.

***Hovedtrener:**  Eelco Beijl
***Assistenttrener:**  Vitor Macedo
***Fysioterapeut:**  Bjørn Stricker

## Se også
*Norges herrelandslag i volleyball

## Referanser


## Eksterne lenker
* https://volleyball.no/landslag-senior-kvinner/
*
* 
* Profil hos *[[FIVB]].org*
Leikanger (Selje)

**Leikanger** er et tettbebygget sted på østsiden av Stadlandet i Stad kommune som ligger ca. 18 moh. Leikanger kirke, som ligger i tettstedet, ble bygget 1866.

I 1913 ble et steinkors reist på Dragseidet rett sør for tettstedet, til minne om Olav Tryggvasons kristning av Fjordane, Romsdal, Sogn og Sunnmøre.

## Referanser




## Eksterne lenker
*
Jessica Stretton

**Jessica Stretton** (født 23. mars 2000 i London) er en britisk handicappet bueskytter. Hennes fremste meritter er gull i compoundbue W1 under Paralympiske sommerleker 2016, og to gull under Para-VM i bueskyting 2017. 

Hun har medfødt cerebral parese og sitter i rullestol. Hun begynte med parabueskyting i 2012, og debuterte internasjonal i 2015. 

## Idrettskarriere
### 2015
Stretton deltok i Dutch Para-archery Tournament og Czech Target 2015, og vant begge disse turneringene. Hun deltok i Para-VM i bueskyting 2015, og kom der på tredjeplass i klassen W1 etter at hun vant bronsefinalen 130-125 over Zhang Lu fra Kina.

### 2016
Hun vant Czech Target 2015, og i Para-EM i bueskyting 2016 fikk hun sølv individuelt, i klassen W1. Hun tapte her finalen mot sin lagvenninne Jo Frith. Hun representerte Storbritannia under Paralympiske sommerleker 2016, der hun fikk gull individuelt i klassen W1. Hun var da 16 år gammel, og ble Storbritannias yngste paralympiske medaljevinner i bueskyting noensinne.

### 2017
I januar 2017 vant hun Fazza International Para-Archery Tournament i De forente arabiske emirater, og hun kom på andreplass sammenlagt i Europacupen i parabueskyting 2017, bak Elena Krutova fra Russland. Hun deltok i Para-VM i bueskyting 2017, og vant der W1 individuelt. Hun fikk også gull i lagmix, der hun konkurrerte sammen med John Cavanagh. 

### 2018
Hun kom på andreplass sammenlagt i Europacupen i parabueskyting 2018. I Para-EM i bueskyting 2018 i august fikk hun sølv i lagmix, sammen med Nathan MacQueen, men kom på fjerdeplass i compoundbue individuelt, etter at hun tapte bronsefinalen mot Yulia Alekseeva. I EM deltok hun også på det britiske kvinnelaget i compound, som kom på fjerdeplass.

## Utmerkelser
* 2016 - *Young Sports Personality 2016*, BBC
* 2016 - *Member of the Order of the British Empire* (MBE)

## Referanser


## Eksterne lenker
* 
* Profil hos IPC
* Profil hos Paralympics GB
Kaatsen

**Kaatsen**, også kalt **Frisisk håndball** (vestfrisisk: *keatsen*), er en ballsport som drives nesten utelukkende i den nederlandske provinsen Friesland og i rundt Brussel i Belgia.

## Idretten
Idretten er relatert til den baskiske idretten pelota og den franske idretten jeu de paume, men der reglene er forskjellige. Deltakerne danner to tremannslag, kalt «partures». Ballen er fylt med kalvehår og dekket med et lærdeksel. Den veier 24 gram og har en diameter på 4 cm. Spillefeltet er et 60 &times; 32 meter plenrektangel delt i forskjellige soner. Spillerne bærer vanligvis skinnvotter for å beskytte hendene.

Idretten ble vist som demonstrasjonsport under Sommer-OL 1928 i Amsterdam, men ble ikke tatt opp som offisiell olympisk sport.

Turneringen «Permanent Committee» er blitt arrangert årlig siden 1854 i byen Franeker og er høydepunktet i sesongen. I Franeker finner man også et eget kaatsenmuseum.

## Referanser
Porselensfilter

**Porselensfilter** er en glasstrakt med innebygget filter av porselen med så fine porer at det må brukes vakuum eller trykk (trykkluft) for å få væsken gjennom. Slike brukes blant annet i apotek til filtrering av injeksjonsvæsker og øyendråper.

## Kilder
* Jermstad A og Schou A.: *Lærebog i teknisk farmaci*. København 1951; 317.
Asbestfilter

**Asbestfilter** (Seitz-filter) er et filter med et porøst asbestmateriale eller teorit for å fjerne partikler. Trakten består av et mer eller mindre finmasket fortinnet, forniklet eller forsølvet trådnett. Filtermaterialet røres ut i en del av væsken som skal filtreres, og denne blandingen slås i trakten slik at den porøse massen danner et jevnt lag på traktens innside. Ved å slå filtratet tilbake på filteret flere ganger, vil porene etter hvert bli tettere og væsken bli klar. Etter filtrering må trakten vaskes straks, ellers tørker filtermaterialet (asbesten) inn og setter seg fast i nettet. 
## Kilder
*Jermstad A og Schou A.:* Lærebog i teknisk farmaci.* København 1951, s- 322-3
Thorstrand

**Thorstrand** er en historisk amerikansk eiendom som ligger i Madison, Wisconsin. Den ble oppført i National Register of Historic Places i 1980 og på State Register of Historic Places i 1989.

## Historie
Opprinnelig var den en kornåker på 20 hektar, som på 1890-tallet ble kjøpt av Magnus Swenson (1854-1936), en nordmann som immigrerte til Amerika 14 år gammel. Han avanserte fra smedhjelper til en karriere som en kjemiingeniør, en internasjonalt kjent oppfinner, forretningsmann og filantrop. Blant sine mange bedrifter patenterte Swenson over 200 maskiner og prosesser, bygde hydroelektriske dammer på Wisconsin-elven og grunnla Norwegian-American Steamship Lines.
 
Magnus Swenson gav eiendommen navnet Thorstrand etter bydelen med samme navn i Larvik, hvor han vokste opp i Norge. Veien fra University Ave gjennom denne grunnen bærer fortsatt navnet Thorstrand Rd.

Magnus, hans kone Annie og deres fire døtre, bodde nær Capitol Square i Madison og foretok regelmessige utflukter på piknik til eiendommen og plantet en rekke trær der til 1922, da de lot bygge to hus i Meditterranenan Revival-stil designet av det Madison-baserte arkitektfirmaet Law and Law. Ett hus var for Magnus og Annie Swenson (# 2 Thorstrand Rd.) Den andre var for hans gifte datter, Mary Swenson North (# 1 Thorstrand Rd).

I årenes løp ble noe av grunnen solgt. Etter at Mary Swenson North døde i 1977, ble den resterende 15.29 acre store eiendommen solgt til Madison City i 1978 og føyd til «Marshall Park» som rekreasjonsområde. Da det ble kjent at boligene sannsynligvis ville bli revet, ble de erklært som *Madison Historic Landmarks*, som beskytter dem mot en slik skjebne.

Boligene ble senere solgt til enkeltpersoner, men grunnen fortsetter å eies av byen, og en del, som er knyttet til hvert av hjemmene, leies ut til huseierne gjennom en 99-årig leieavtale. Mary Swenson Norths datter, Mary North O'Hare, kjøpte tilbake sin mors hjem, og det har vært i familien siden den tiden. I 2011 gikk Mary North O'Hare bort og boligen ble i 2018 lagt på markedet for salg.

## Referanser
Uganda under Afrikamesterskapet i friidrett 2018

**[[Uganda]]** deltok som under Afrikamesterskapet i friidrett 2018 (utendørs) fra 1. til 5. august 2018 i Asaba i Nigeria.

## Medaljevinnere

## Referanser


## Eksterne lenker
* Resultater
Ropsja-palasset

**Ropsja-palasset** (russisk: Ропшинский дворец) var landsted til Romanov-slekten sørvest for St. Petersburg.

Under Peter den stores regentskap var det en trebygning på området. Rundt år 1750 begynte man under keiserinne Elisabeth med byggingen av et stort bygningskompleks, under ledelse av Bartolomeo Rastrelli. Etterfølgeren Peter III ble styrtet og døde under uklare omstendigheter på Ropsja - han ble kanskje kvalt, av Aleksej Orlov.

Etter at Grigorij Orlov overtok anlegget, ble anlegget etterhvert forlatt. I 1785 ble det anlagt en have.

Fra og med Paul Is til var palasset atter på keiserhusets hender. På 1800-tallet fikk man igjen orden på hageanlegget. I 1825 overdro den nye tsar Nikolaj I eiendommen til sin hustru Alexandra. Den senere tsar Nikolaj II oppholdt seg her under jaktperioder.

Etter oktoberrevolusjonen ble anlegget benyttet til varierende formål, som for eksempel til dyreoppdrett. Under annen verdenskrig benyttet tyske styrker det som hospital, etter krigen ble det restaurert av tyske krigsfanger.

I 1970-årene sluttet man å ivareta bygningsmassen, og fra 1980 begynte forfallet. Broer og vannanlegg ble antagelig fullstendig ruinert.

## Forfall fra 1974 til 2015

Fil:Ropsha palace photo before1917.jpg|Palasset før 1917
Fil:UNESCO World Heritage Site - Palace in Ropsha.jpg|Tilstanden i 2012
Fil:Ропша0616.JPG|Ruin, 2014
Fil:Ропшинский дворец. Январь 2015 года.jpg|Kollaberte søyler, 2015


## Referanser


## Eksterne lenker
*
Trim Balaj

**Trim Balaj** (født 1988) er en norsk skuespiller med familieopphav fra Kosovo. Han er utdannet ved Bårdar Akademiet (2009–2012), og Guildford School of Acting (2012–2013). Han har siden arbeidet som skuespiller i tv-serier, film, og teater.

I 2018 spilte han Odd Ivar Grøn i Paul Greengrass' film *[[22 July]]* om terrorangrepene i 2011 basert på Åsne Seierstads dokumentarbok *En av oss*. Filmen hadde verdenspremiere i Filmfestivalen i Venezia.

Balaj var også med i komedie-/science fiction-serien *Magnus* (2018–) til Vidar Magnussen, hvor han hadde rollen som amerikansk soldat.

I 2024 fikk han sin største hovedrolle i filmen Døde menn går på ski. Filmen er basert på Knut Nærums bestselgende novelle med samme navn''

## Filmografi

## Referanser


## Eksterne lenker
* 
*
Neotropidion

* Se Systematisk inndeling

***Neotropidion*** er en slekt av biller som tilhører den artsrike underfamilien Cerambycinae i familien trebukker (Cerambycidae).

## Utseende
Middelsstore, slanke, halvblanke, brunrøde trebukker, dekkvingene med et par lysgule flekker, spissen kan være svart. Antennene er lengre enn kroppen. Pronotum er lengre enn bredt, sylindrisk. Dekkvingene er litt rundede og hvelvede, med en liten tann i spissen. Beina er middels lange med fortykkede lår.

## Utbredelse
Slekten er utbredt i Fransk Guyana, Brasil, Peru og Bolivia.

## Systematisk inndeling

* Ordenen biller, Coleoptera Linnaeus, 1758
** Underordenen Polyphaga Emery, 1886
*** Gruppen (infraorden) Cucujiformia Lameere, 1938
**** Overfamilien Chrysomeloidea Latreille, 1802 (=Phytophaga)
***** Familien trebukker, Cerambycidae Latreille, 1802
****** Underfamilien tømmerbukker, Cerambycinae Latreille, 1802  
******* Stammen Ibidionini J. Thomson, 1860
******** Understammen Tropidina Martins, 1968
********* Slekten ***Neotropidion*** Martins, 1968
********** *[[Neotropidion nodicolle]]* (Dalman, 1823)
********** *[[Neotropidion pulchellum]]* Martins, 1968

## Kilder
* Liste over slektene
* Katalog med utbredelsesdata 

## Eksterne lenker
* Bildegalleri over artene 
* 
*
Liste over statsledere i 478 f.Kr.

## Europa

## Eksterne lenker
* A.M.H.J. Stokvis (Leiden,1889):  «Manuel d'Histoire, de Généalogie et de Chronologie de tous les états du globe»
* http://my.raex.com/~obsidian/regindex.html 
* East Asia: A Cultural, Social, and Political History, Volume I: To 1800: A Cultural, Social, and Political History
Outland (butikk)

**Outland AS** er en norsk butikkjede som ble stiftet 1. januar 1999. Kjeden har spesialisert seg på salg av tegneserier, sci-fi og fantasy-litteratur, manga, kort- og brettspill samt Lego og relaterte produkter for både barn og voksne. Varene deres regnes som en del av nerdekulturen innenfor tegneserier, science fiction og fantasy. I 2016 ble også Outland forlag etablert.

## Butikker
Outland har i 2025 12 butikker i Norge, inkludert nettbutikken. I 2016 hadde butikkkjeden en samlet inntekt på over NOK 100 millioner, noe som var over fire ganger så mye som i 2003. I tillegg har Outland nettbutikk. I 2017 hadde selskapet en omsetning på 112 millioner kroner.

*Bergen (stiftet som Valhall i 1993, ble senere Avalon, og så kjøpt opp av Outland i 2006)

*Bodø (åpnet 21. november 2024) 

*Fredrikstad (etablert i 2015)

*Hamar (etablert i 2017)

*Jessheim (åpnet ) 

*Kristiansand (stiftet 2003)

*Oslo (to butikker (1. etablert i 1998, 2. etablert i 2004))

*Porsgrunn (etablert i 2016)

*Stavanger (stiftet 2001) 

*Trondheim (stiftet 2000)

*Tønsberg (åpnet 2022) 

I tillegg har Outland nettbutikk. I 2017 hadde selskapet en omsetning på 112 millioner kroner. 

## Referanser


## Eksterne lenker
*
Sisilja Viksund

**Sisilja Svendsen Viksund** (født 1983) er en norsk politiker for Høyre.

Hun ble første gang valgt inn på fast plass i Evenes kommunestyre i 2011. Hun ble leder i Høyres kommunestyregruppe etter valget i 2015, og hun ble valgt til å etterfølge Svein Erik Kristiansen som ordfører da han fratrådte 1. august 2018. Viksund stilte ikke til gjenvalg som ordfører i 2019.

## Referanser
Lamprima insularis

***Lamprima insularis*** er en bille som hører til familien hjortebiller.

## Utseende

En middelsstor (hannene 22-34 millimeter, hunnene 15-24 millimeter), litt flat hjortebille med grønnlig metallglans. Hannenes kjever er betydelig forstørret som vanlig i denne familien, nokså rette, med er brem av gule hår på oversiden. Kroppen er fint og ganske tett punktert hos hannen, grovt og kraftig hos hunnen, som har mindre påfallende metallglans enn hannen.

## Levevis
Larvene utvikler seg i morken ved, først og fremst av eukalyptus.

## Utbredelse
Arten er bare kjent fra Lord Howe Island.

## Systematisk inndeling

* Ordenen biller, Coleoptera
** Underordenen Polyphaga
*** Overfamilien skarabider, Scarabaeoidea
**** Familien hjortebiller, Lucanidae
***** Underfamilien Lampriminae 
****** Slekten *[[Lamprima]]* Latreille, 1806
******* ***Lamprima insularis*** W. J. MacLeay, 1885

## Kilder
* Nettside om arten
* Oversikt over artene

## Eksterne lenker
* Lord Howe Island Museum - *Lamprima insularis* http://www.lhimuseum.com/species/view/223
* Bildegalleri over artene
*
Ophtalmibidion

* Se Systematisk inndeling

***Ophtalmibidion*** er en slekt av biller som tilhører den artsrike underfamilien Cerambycinae i familien trebukker (Cerambycidae).

## Utseende
Middelsstore, lange og tynne, blanke, lysbrunlige til svarte trebukker men gulaktige tegninger på dekkvingene. Antennene er betydelig lengre enn kroppen. Pronotum er mye lengre enn bredt, litt ujevnt sylindrisk. Dekkvingene er smale og jevnbrede, rundede i spissen. Beina er forholdsvis lange og slanke.

## Utbredelse
Slekten er utbredt i Brasil, Paraguay, Argentina, Peru og Bolivia.

## Systematisk inndeling

* Ordenen biller, Coleoptera Linnaeus, 1758
** Underordenen Polyphaga Emery, 1886
*** Gruppen (infraorden) Cucujiformia Lameere, 1938
**** Overfamilien Chrysomeloidea Latreille, 1802 (=Phytophaga)
***** Familien trebukker, Cerambycidae Latreille, 1802
****** Underfamilien tømmerbukker, Cerambycinae Latreille, 1802  
******* Stammen Ibidionini J. Thomson, 1860
******** Understammen Ibidionina J. Thomson 1860
********* Slekten *Ophtalmibidion* Martins, 1969
********** *[[Ophtalmibidion antonkozlovi]]* Santos-Silva, Nascimento & Drumont, 2019
********** *[[Ophtalmibidion auba]]* Martins & Galileo, 1999
********** *[[Ophtalmibidion luscum]]* Martins, 1971
********** *[[Ophtalmibidion oculatum]]* Martins, 1969
********** *[[Ophtalmibidion tetrops]]* (Bates, 1870)

## Kilder
* Liste over slektene
* Katalog med utbredelsesdata

## Eksterne lenker
* Bildegalleri 
*
Storbritannias herrelandslag i volleyball

**Storbritannias herrelandslag i volleyball** er det britiske landslaget i volleyball for menn som konkurrerte for Storbritannia under Sommer-OL 2012. Landslaget var rangert som nummer 29 på FIVBs verdensranking den 22. juli 2013.

## Tropp
Troppen i Sommer-OL 2012.

**Trener:**  Harry Brokking

## Se også
*Storbritannias kvinnelandslag i volleyball

## Referanser


## Eksterne lenker
* 
* Profil hos *[[FIVB]].org*
Krøgenes

**Krøgenes** er et lokalsenter i Arendal kommune. Senteret har en rekke butikker og ligger strategisk plassert ved avkjøringen til Tromøy, fylkesvei 409, fra Kystveien, fylkesvei 410 mellom Arendal og Eydehavn. I oktober 2019 åpner ny fylkesvei 409 fra Krøgenes til Longumkrysset på motorveien E18 mellom Arendal og Tvedestrand. 

Arealene tilhører gården Krøgenes som tidligere lå i Østre Moland kommune og i Barbu kommune, før denne ble slått sammen med Arendal by i 1902. 

Krøgeneskilen og Krøgenestjenn er lokaliteter i området. Tjenna ble omkring år 2005 fylt igjen for å gi plass til parkeringsplass til butikkene i området. Ekevalen er en høyde i området. 

I 1960-årene ble store deler av Krøgenes regulert til industriområde. 

## Referanser
Universitetet i Kyūshū

**Universitetet i  Kyūshū** (九州大学, *Kyūshū Daigaku*), forkortet *Kyūdai*,  er et japansk nasjonalt universitet som befinner seg i Fukuoka, på øyen Kyushu. Det er det fjerde eldste universitet i Japan og et av de tidligere syv keiserlige universiteter.   Det blir betraktet som et av de mest presisjefylte universiteter i Japan. Historien til universitetet kan spores tilbake til de medisinske skolene i føydaltiden. Det ble bygd i 1867 og er det største universitetet i  Kyūshū.

Det er 2,089 utenlandske studenter (per 2016) på universitetet, og er blitt betraktet som et av de 13 fremste universiteter i verden.

## Referanser
Severin Lieblein

**Johan Nikolai Severin Lieblein** (født 17. mai 1866 i Christiania, død 23. juni 1933 på Lilleås i Eidsvoll) var en norsk forfatter.

## Liv
Han var sønn av professor i egyptologi Jens Lieblein og Johanna Alette Danielsen (1838–1866). Etter å ha vært elev ved Aars og Voss' skole ble han student i 1885 og var et ivrig medlem av Studentersamfundet. Han fulgte også med sin far på en reise til Egypt, Hellas, Italia, Sveits og Frankrike. Etter å ha begynt å studere medisin og orentalistikk forlot han universitetet og tilbragte flere år på reise i Afrika. I fem år oppholdt han seg i Marokko, hvor han skrev reisebrev til norske aviser, særlig *[[Morgenbladet]]*.

I 1901 ga Lieblein ut reiseskildringen *Fra fremmed Land*, og året etter kom erindringsboken *Bedre Mands Barn*. Romanen *Den sidste av sin slægt* (1910) bygget på minner fra 1880-årene. Ellers utga han en rekke bøker som bygget på opplevelser fra reisene i Afrika. Flere av bøkene hans ble oversatt til tysk.

De siste årene av sitt liv bodde han i Eidsvoll.

## Litteratur
* A. H. Winsnes: «Lieblein, Johan Nikolai Severin», i
Didrik Christian Fester

**Diderich Christian Fester** (født 3. februar 1732 i Boeslunde, død 5. januar 1811 i Sorø) var en dansk matematiker, kartograf og forfatter.

## Liv
Han var sønn av degnen i Boslunde. Som ung var han tjener hos konferensrådinne Lillienskjold og deretter hos professor Christian Frederik Wadskjær. Han var interessert i matematikk og satte seg inn i dette faget på egen hånd. I 1760 fikk han en medalje for et utkast til en treskemaskin. Samme år sluttet han som tjener og begynte å undervise i matematikk. Han livnærte seg også som karttegner.

I 1768 ble han ansatt som matematiker ved Thomas Angells Stiftelser i Trondheim og som lærer ved borgerskolen.  Fra 1783 var han matematikklærer ved Trondheim katedralskole. I Trondheim virket han også som forfatter og taler.

I 1794 vendte han tilbake til Danmark med en pensjon, hvor han fortsatte forfattervirksomheten til sin død.

Det finnes et portrett av ham, malt av Johannes Schøller i 1773.

## Referanser


## Litteratur
* C. Christiansen: «Fester, Diderich Christian», i *[[Dansk biografisk Lexikon]]*
Hans Hammond

**Hans Hammond** (1733–1792) var en norsk prest og forfatter.

Han var sønn av sogneprest Thomas Hammond i Meldal og Else Sophie Lauritzdatter Frich. Etter å ha mistet faren tidlig vokste han opp hos farens ettermann, sogneprest Hans Hornemann. I 1752 gikk han ut av Trondheim katedralskole og fikk deretter attestas ved København Universitet. I 1759 ble han utnevnt til personalkapellan ved Trondheim domkirke. Året etter ble han forflyttet til Trondhjems Hospital, og fra 1764 var han residerende kapellan på Bragernes. I 1774 ble han prest ved den danske kirken i London, men han vendte tilbake til Bragernes allerede året etter, nå som sogneprest. Fra 1782 til sin død var han sogneprest i Rakkestad.

Hammond utga *Den nordiske Missions Historie* (1787), som inneholder mange originaldokumenter. Det er også er et forsvarsskrift for Thomas von Westen.

## Referanser


## Litteratur
* Daniel Thrap: «Hammond, Hans», i ''Dansk biografisk Lexikon
Slowly

**«Slowly»** er en sang skrevet av Otis Blackwell som ble spilt inn og gitt ut på albumet *[[On the Way Up]]* med Ann-Margret i 1962.
Vibeke Marøy Melstrøm

**Vibeke Marøy Melstrøm** (født 1967) er en norsk gründer og næringslivsleder. Hun var med på å etablere Uloba Independent Living SA i 1991, og har vært daglig leder for samvirket fra 2010. Hun er også medlem av Virke sitt hovedstyre.

## Bakgrunn
Vibeke Marøy Melstrøm ble født i Oslo, og flyttet til Ski som 5 åring. Hun startet førskoleutdanning i Halden, og tok dykkersertifikat, og var hjelpeinstruktør med over 500 dykk.

Da hun var 19 år, ble hun lam fra halsen og ned. 

Etter rehabilitering på Sunnås Sykehus, tok hun Sosialhøyskolen i Oslo og utdannet seg som sosionom.

## Gründer
Da hun var på Sunnås Sykehus for rehabilitering, ble hun kjent med Bente Skansgård, som etterhvert inviterte henne med i Arbeidsgruppen for assistanse. Dette ledet frem til etableringen av Uavhengig Liv Oslo BA (Uloba).

Uloba Independent Living SA er i dag en av Buskeruds største private arbeidsgivere og er også en av Norges største private arbeidsgivere innenfor pleie og omsorgstjenester med over 6000 ansatte. Administrasjonen er samlet i Uloba AS, der over 60% av de ansatte har funksjonsnedsettelse.

## Verv
I egenskap av generalsekretær for Uloba, er hun

* Medlem av hovedstyret for Virke, Virkerådet
* Medlem av "Advisory board" for European Network of Independent Living

Og hun har vært

* Tidligere president for European Network of Independent Living
* Tidligere styremedlem i Menneskerettighetsalliansen

## Media
I en artikkel i 2015, kom det frem at Melstrøm var 1 av kun 6 kvinnelige toppsjefer i de 100 største bedriftene i Buskerud.

I et kronikk innlegg av Erna Solberg i 2011, ble Melstrøm sitert for å ha sagt "For det offentlige betyr arbeid skatteinntekter og sparte utgifter til uføretrygd. I løpet av et yrkesliv kan det gi en samfunnsøkonomisk gevinst på et tosifret millionbeløp for hver enkelt arbeidstaker."

Melstrøm, som en del av rådet for funksjonshemmede på Ski, startet i 2008 en kamp mot de fysiske hindringene i hverdagen, og uttalte "Det er ikke bena mine, det er trappen som er problemet"

I forbindelse med en utstilling om Hadamar, som var en senter for eutanasi av personer med funksjonsnedsettelse i Nazi Tyskland, hadde Drammens Tidende en artikkel der det sto "ville rullestolavhengige Vibeke Melstrøm vært kandidat til "den vakre død""

## Referanser
Liste over statsledere i 475 f.Kr.

## Europa

## Eksterne lenker
* A.M.H.J. Stokvis (Leiden,1889):  «Manuel d'Histoire, de Généalogie et de Chronologie de tous les états du globe»
* http://my.raex.com/~obsidian/regindex.html 
* East Asia: A Cultural, Social, and Political History, Volume I: To 1800: A Cultural, Social, and Political History
Józef Chłopicki

**Grzegórz Józef Chłopicki** (født 14. mars 1771 Kapustyń (Kapustynia) i Volhynia, død 30. september 1854 i Kraków) var en polsk general.

## Liv og virke

### Bakgrunn
Józef Chłopicki stammet fra en ubemidlet adelsfamilie. Han ble utdannet ved basilianernes skole i Szarogrod, men derfra stakk han av i 1785 for å melde seg til tjeneste i den polske armé. 

### Soldat, offiser
Han inntrådte i 1785 i den polske armé, og kjempet mot russerne i Kościuszko-oppstanden i 1794, og var da general Franciszek Rymkiewicz' adjutant. Han utmerket seg særlig i slaget ved Racławice (4. april 1794).  Warszawa ble oppgitt til russerne den 8. november 1794, og etter dette dro Chlopicki til Frankrike. 

Han deltok deretter som polsk legionær i de franske felttogene i Italia 1799-1801 i Den cisalpinske republikks hær, under general Jan Henryk Dąbrowski. I Frankrike ble han kjent under navnet *Grégoire Joseph Clopicki de Necznia*.

Han var fransk oberst i krigen mot Preussen og Russland 1806-1807, med særlig distinksjon i slaget ved Eylau og i slaget ved Friedland. Han var 1809-1811 brigadegeneral i Spania og i 1812 i «Den store armé». Han ble såret i slaget ved Borodino og ble forbigått ved forfremmelser (han hadde forventet utnevnelse til divisjonsgeneral), og tok deretter samme år avskjed.

Han bosatte seg i Paris, men vendte i 1814 tilbake til Polen og ble i 1815 utnevnt av tsar Aleksander I av Russland divisjonsgeneral i russisk-polsk tjeneste. Han fratrådte imidlertid snart etter en personlig fornærmelse fra storfyrst Konstantin Pavlovitsj, og levde som privatmann. 

Ved den polske revolusjonens utbrudd sluttet han seg til frihetsvennene, inntrådte som øverstkommanderende i den provisoriske regjering og var i syv uker Polens diktator (5. desember 1830-23. januar 1831). Han innså imidlertid at opprøret var et håpløst foretagende, og ble mistenkt for russiskvennlighet. Han avgikk allerede i januar.

Deretter var han menig soldat i oiopprørehæren. Han ble alvordlig såret och invalidisert i slaget ved Grochów i februar 1831, og trakk seg deretter tilbake til Kraków og bodde der til sin død. 

Chłopickis memoarer fra Napoleonstiden ble utgitt på polsk i 1849.

## Referanser


## Kilder
* *[[Svensk uppslagsbok]]*. Malmö 1931.
Ove Christian Roll

**Ove Christian Roll** (født 12. januar 1816 i Trondhjem, død 4. mai 1869 samme sted) var en norsk dommer, offiser og politiker.

## Liv og virke
### Bakgrunn
Han var sønn av brigadelege Gottlieb Christian Roll, som kom fra Danmark, og hans andre hustru Albertine Ovidia Krog. Han var oppkalt etter sin morfar, sogneprest Ove Christian Hersleb Krog på Melhus. Han tok artium ved Trondhjems katedralskole i 1833 og deretter offisersutdannelse, så juridisk embedseksamen i 1840.

### Karriere
Deretter tjenestegjorde han i Trondhjemske infanteribrigade. Mens han var stasjonert i Overhalla, var han i 1850 ordfører.

I 1850 ble Roll utnevnt til politifullmektig i Fredrikshald, hvor han ble varamann til Stortinget i 1854 og byens ordfører i 1859. 

I 1859 ble han utnevnt til assessor (dommer) ved Trondhjems stiftsoverrett, og i 1861 til justituarius ved stiftsoverretten. I 1866 ble han også valgt til Trondhjem bys ordfører.

Han giftet seg i 1843 med Marie Jacobine Sparre, datter av oberstløytnant Hans Ernst Sparre. De ble foreldre til justituarius ved Bergens stiftsoverrett Ernst Gotlieb Christian Roll og oberst Albert Theodor Josef Roll.

Roll ble i 1861 opptatt som medlem av Det Kongelige Norske Videnskabers Selskab.

Han døde i 1869, etter lang tids nervesykdom. Han ble begravet på Domkirkegården.

## Referanser
Megaceron

* Se Systematisk inndeling

***Megaceron*** er en slekt av biller som tilhører den artsrike underfamilien Cerambycinae i familien trebukker (Cerambycidae).

## Utseende
Middelsstore, slanke, blanke, rødbrune trebukker. Antennene er tynne og noe lengre enn kroppen, det tredje leddet er kraftig forstørret, spoleformet. Pronotum er mye lengre enn bredt, sylindrisk. Dekkvingene er smale og jevnbrede og ender i en liten tann. Hver dekkvinge har en gulaktig lengdestrek i midten. Beina er middels lange med noe fortykkede lår.

## Utbredelse
Artene er utbredt i Brasil og Paraguay.

## Systematisk inndeling

* Ordenen biller, Coleoptera Linnaeus, 1758
** Underordenen Polyphaga Emery, 1886
*** Gruppen (infraorden) Cucujiformia Lameere, 1938
**** Overfamilien Chrysomeloidea Latreille, 1802 (=Phytophaga)
***** Familien trebukker, Cerambycidae Latreille, 1802
****** Underfamilien tømmerbukker, Cerambycinae Latreille, 1802  
******* Stammen Ibidionini J. Thomson, 1860
******** Understammen Ibidionina J. Thomson 1860
********* Slekten *Megaceron* Martins, 1969
********** *[[Megaceron antennicrassum]]* (Martins, 1960)
********** *[[Megaceron australe]]* (Martins, 1960)

## Kilder
* Liste over slektene
* Katalog med utbredelsesdata 

## Eksterne lenker
* Bildegalleri 
*
Asynapteron

* Se Systematisk inndeling

***Asynapteron*** er en slekt av biller som tilhører den artsrike underfamilien Cerambycinae i familien trebukker (Cerambycidae).

## Utseende
Middelsstore, lange og slanke, brunlige trebukker med gule flekker på dekkvingene. Antennene er lengre enn kroppen. Pronotum er mye lengre enn bredt, sylindrisk. Dekkvingene er jevnbrede, noe tilspissede bak, beina nokså lange og slanke.

## Utbredelse
Slekten er kjent fra Mexico i nord til Peru i sør.

## Systematisk inndeling

* Ordenen biller, Coleoptera Linnaeus, 1758
** Underordenen Polyphaga Emery, 1886
*** Gruppen (infraorden) Cucujiformia Lameere, 1938
**** Overfamilien Chrysomeloidea Latreille, 1802 (=Phytophaga)
***** Familien trebukker, Cerambycidae Latreille, 1802
****** Underfamilien tømmerbukker, Cerambycinae Latreille, 1802  
******* Stammen Ibidionini J. Thomson, 1860
******** Understammen Compsina Martins, 1970
********* Slekten *Asynapteron* Martins, 1970
********** *[[Asynapteron contrarium]]* Martins, 1971
********** *[[Asynapteron eburnigerum]]* (Aurivillius, 1899)
********** *[[Asynapteron equatorianum]]* (Martins, 1960)
********** *[[Asynapteron glabriolum]]* (Bates, 1872)
********** *[[Asynapteron inca]]* (Martins, 1962)
********** *[[Asynapteron ranthum]]* Martins, 1970

## Kilder
* Liste over slektene
* Katalog med utbredelsesdata 
* Bildegalleri 

## Eksterne lenker
* 
*
Ganosomus

* Se Systematisk inndeling

***Ganosomus*** er en slekt av biller som tilhører den artsrike underfamilien Cerambycinae i familien trebukker (Cerambycidae).

## Utseende
En ganske liten, blank, spinkel, brunrød trebukk. Antennene er tynne og lengre enn kroppen. Pronotum er mye lengre enn bredt, uten pigger langs kanten, innsnevret ved roten. Dekkvingene er jevnbrede, ganske smale med rettvinklede (skuldre", rundede i spissen.

## Utbredelse
Arten lever på Madagaskar.

## Systematisk inndeling

* Ordenen biller, Coleoptera Linnaeus, 1758
** Underordenen Polyphaga Emery, 1886
*** Gruppen (infraorden) Cucujiformia Lameere, 1938
**** Overfamilien Chrysomeloidea Latreille, 1802 (=Phytophaga)
***** Familien trebukker, Cerambycidae Latreille, 1802
****** Underfamilien tømmerbukker, Cerambycinae Latreille, 1802  
******* Stammen Ibidionini J. Thomson, 1860 eller Callidiopini
******** Slekten ***Ganosomus*** Fairmaire, 1901
********* *[[Ganosomus elegans]]* Fairmaire, 1901

## Kilder
* Liste over slektene
* Katalog med utbredelsesdata 

## Eksterne lenker
* Bilde av arten 
* 
*
Korkpore

**Korkpore**, også kalt **barkpore** eller **lenticell**, er et porøst vev i peridermen (korkhuden) hos blomsterplanter. Cellene har en løs struktur som gjør at gass kan transporteres mellom indre deler av stammen og omgivelsene gjennom den ellers tette peridermen. Korkporene kan ses som striper og prikker i ytterbarken, og utformingen er et viktig kjennetegn for å skille ulike treslag. Korkporer kan også forekomme på røtter, for eksempel gulrot og potet, eller frukt, som epler og pærer. 

## Litteratur
*
Fylkestingsvalget 1991

**Fylkestingsvalget 1991** ble gjennomført 8. og 9. september 1991, samtidig med kommunestyrevalget. Valget ble holdt i alle fylker unntatt Oslo.

Stemmerettsalderen var 18 år. Utenlandske statsborgere som på valgdagen hadde vært bosatt Norge sammenhengende de tre siste årene, hadde også stemmerett.

 personer hadde stemmerett ved fylkestingsvalget. Det ble avgitt  stemmer. Oppslutningen var 62,8%, en nedgang fra forrige valg. Til sammenligning var oppslutningen ved kommunestyrevalget 66,7%.  stemmer ble forkastet.

Ved valget ble det valgt  representanter til landets 18 fylker, Oslo unntatt. For å sikre kommunene en rimelig representasjon i 
fylkestingene i forhold til folketallet, tilfalt 122 av representantene på forhånd bestemte kommuner, såkalte *utjamningsrepresentanter*. Av de valgte representantene var 365 kvinner.

## Resultat

## Referanser
Gabrielle d’Estrées

**Gabrielle d'Estrées** (1573–1599) var en fransk adelsdame og maitresse til kong Henrik IV av Frankrike. Hun var sønnedatter til Jean I d'Estrées.

## Portrettert i kunst

Gabrielle d'Estrées er den formodede hovedpersonen i maleriet *[[Gabrielle d'Estrées og en av hennes søstre]]* av en ukjent kunstner (malt cirka 1594). Gabrielle sitter i et bad og holder (formodentlig) Henriks kroningsring, mens hennes søster sitter inntil henne og klyper hennes høyre brystvorte. En mulig tolkning av denne gesten kan være at det skulle tilkjennegis at Gabrielle var gravid. Henrik gav Gabrielle ringen som et tegn på sin kjærlighet straks før hun døde. Maleriet befinner seg i Louvre i Paris.

J. M. W. Turner malte en akvarell av *The Palace of the Fair Gabrielle at Bougival* (privat samling, USA.).

## Bildegalleri

Fil:Scuola di fontainebleau Gabrielle d'Estrées.JPG|Gabrielle d'Estrées.
Fil:Scuola di fontainebleau, gabrielle d'estrées al bagno.JPG|Gabrielle d'Estrées al bagno
Fil:Oberhausen - Gasometer - Der schöne Schein - Gabrielle d'Estrées and one of her sisters (École de Fontainebleau) 05 ies.jpg|Gabrielle d'Estrées.
Fil:Gabrielle d'Estrée C des M.jpg|Gabrielle d'Estrée.
Fil:France-001609 - Gabrielle D'Estrees' Bedroom (15291179879).jpg|Gabrielle D'Estrees' soverom.
Fil:France-001610 - Gabrielle D'Estrees' Bedroom (15454986136).jpg|Gabrielle D'Estrees' soverom.
Fil:France-001607 - Gabrielle D'Estrees' Bedroom (15291397708).jpg|Gabrielle D'Estrees' soverom.
Fil:GabrielledEstreesMiniature.jpg|Gabrielle d'Estree miniatyr.


## Referanser


## Litteratur
* Jean Baptiste Honoré Raymond Capefigue: *Gabrielle d’Estrées et la politique de Henri IV.* Amyot, Paris 1859.
* Jean Castarède: *Gabrielle d'd'Estrées. Ou la passion du roi.* Acropole, Paris 1987, ISBN 2-7357-0067-4.
* Adrien Desclozeaux: *Gabrielle d'Estreés, marquise de Monceaux, duchesse de Beaufort.* Honoré Champion, Paris 1889.
* Peter Claus Hartmann (utg.): *[http://books.google.de/books?id=WhOi-OQFw2kC&pg=PA163 Französische Könige und Kaiser der Neuzeit. Von Ludwig XII. bis Napoleon III. 1498–1870]* (= *Beck'sche Reihe* 1724). Beck, München 2006, ISBN 3-406-54740-0, S. 163–164.
* Eleanor Herman: *Sex with Kings. 500 Years of Adultery, Power, Rivalry, and Revenge.* William Morrow, New York NY 2004, ISBN 0-06-058543-9.
* Sylvia Jurewitz-Freischmidt: *Herrinnen des Louvre. Frankreichs Regentinnen Maria de' Medici und Anne d' Autriche.* Casimir Katz, Gernsbach 2005, ISBN 3-925825-98-3, S. 25–30, 35, 47.
* Nadine Kuperty (Mandel): *Une vie inédite de Gabrielle d'Estrées.* In: *Bibliothèque d'Humanisme et Renaissance.* Bd. 53, Nr. 1, 1991, , S. 81–90.

## Kilder
*
Moritz Brosig

**Moritz Brosig** (1815–1887) var en tysk komponist og organist, en ledende skikkelse innen den såkalte Breslauer-skolen.

## Liv og virke
### Bakgrunn
Brosig var yngste sønn av en riddergodsbesitter i Fuchswinkel ved Neisse. Da han var tre år gammel døde faren, og familien flyttet til Breslau hvor han vokste opp. 

Han gikk ut fra det katolske grammatikkskolen med toppkarakterer. Deretter var han tre måndeder ved det katolskle lærerseminar, men hans svake helsetilstand gjorde at han sluttet etter en kort periode. Deretter bestemte han seg for å bli kirkemusiker. Han ble elev under domorganisten og den kongelige musikkdirektør ved instituttet for kirkemusikk ved Universitetet i Breslau Franz Wolf.

### Musiker: organist og komponist
Brosig ble i 1838 organist i St. Adalbert kirke. Flere ganger trådte han inn for sin lærer ved domorgelet. Da denne døde i 1843, ble Brosik hans etterfølger som domkirkeorganist. Brosig ble berømt for sitt orgelspill og sin improvisasjonskunst, selv om han ikke holdt konserter utenfor domkirken i Breslau. I 1853 søkte han om å overta stillingen som domkapellmester etter den avdøde Bernhard Hahn, og i konkurranse mot Peter Cornelius og B. Hahn d. J. fikk han stillingen.

Han var også privatdosent i musikk ved universitetet der og andre direktør ved instituttet for katolsk kirkemusikk i samme by. Blant hans studenter var Adolf Cebrian, Salomon Jadassohn, Anna Benfey og Hermann Scholtz.

Han var æresmedlem av Ceciliaakademiet i Roma.

## Verker
* *Ueber die alten Kirchen-Compositionen des 16. und 17. Jahrhunderts und ihre Wiedereinführung beim Katholischen Gottesdienste*. Leipzig: F. E. C. Leuckart, 1880.
* *Handbuch der Harmonielehre und Modulation*. 6. Aufl., neu bearb. und mit Beitr. vers. von Carl Thiel. Leipzig: Leuckart, 1912.

## Referanser


## Litteratur
* 
* , S. 95f
* Alois Schirdewahn: *Domkapellmeister Professor Dr. Moritz Brosig. (Züge aus seinem und seiner Eltern Leben)* (= *Zur schlesischen Kirchengeschichte.* Bd. 18, ZDB 1171613-7). Verlag der Neisser Zeitung, Neisse 1936.
* Rudolf Walter (d. i.: Rudolf Walter Kischke): *Moritz Brosig. (1815-1887). Domkapellmeister in Breslau* (= *Schriften der Stiftung Haus Oberschlesien.* Bd. 3). Laumann, Dülmen 1988, ISBN 3-87466-112-1 (mit Werkverzeichnis).

## Kilder
*

## Eksterne lenker
* 
*